Alegzandra/wili-2018-roplus huggingface dataset:
1943. године у Техерану на конференцији тројице одлучено је да се Михаиловић одбаци као савезник због колаборације са силама Осовине, НДХ и Недићевим режимом. Напуштени од савезника који су препустили Југославију конкурентском покрету отпора четници улазе у отворену сарадњу са Немцима у покушају да зауставе продор партизана у Србију. Део четника Момчила Ђујића и Доброслава Јевђевића се заједно са Немцима повукао у Словенију. На крају рата је део четничких јединица који није искористио амнестију и ступио у партизанске јединице страдао од партизана, један део од усташа, део је прешао у Италију, а значајан број оних који су успели да се повуку у Аустрију су Енглези вратили у Југославију где је велики део убијен за време и непосредно после рата без суђења.

Орао+ или Импулс 9010 је назив за ослабљену верзију рачунара Орао 64 са 32 Kb РАМ и 16 Kb РОМ меморије. Био је намењен првенствено за школе. Као Орао 64 има проширену тастатуру са 84 тастера, и побољшани Бејзик преводилац.

За свој рад добио је много престижних награда и значајних признања како код нас, тако и у свету. Посебно су му драга признања: Награда публике на Интернационалном тријеналу мултимедијалне уметности у Београду, „Златна значка”, „Златни беочуг” и „Вукова награда”, коју додељује Културно-просветна заједница Србије за изузетан допринос развоју културе у Србији и свесрпском културном простору.

Cikloheksen je ugljovodonik sa formulom C6H10. Ovaj cikloalken je bezbojna tečnost sa oštrim mirisom. On je intermedijar u raznim industrijskim procesima. Cikloheksen nije veoma stabilan tokom dugotrajnog skladištenja sa izlaganjem svetlosti i vazduhu, te formira perokside.

Да би појачали свој утицај Бугари се одлучују на оружану акцију. Почињу да шаљу чете у Македонију и Стару Србију и дижу буну у области Струме. Припадници ових чета касније се називају комитама. Једна група оснива организацију ВМРО са циљем да се избори за аутономију Македоније. Читаву територију деле на рејоне којима су на чело постављали војводе. Људство је организовано по десетинама на тај начин да ниједан комита није знао имена осталих девет. У почетку у ову организацију улазе и многи Срби чији је циљ био ослобођење од Турске. Касније, главни утицај у овој организацији преузима Врховни комитет састављен од високих бугарских официра, чији је циљ био прикључење Македоније Бугарској. Због тога све више долази до сукоба између Срба и Бугара. Бугари све више притискају Србе како би их навели да напусте цариградску патријаршију и прикључе се њиховој цркви често користећи убиства као метод убеђивања. На удару су били нарочито свештеници, учитељи и школски настојници.

1977. ГОДИНА Награда Удружења драмских уметника СР Србије: Ана Крижанец за улогу Ане у представи Мравињак. Похвала Удружења драмских уметника СР Србије: Зоран Карајић за улогу Драгана у представи Мравињак. XIII Сусрети професионалних позоришта СР Србије Јоаким Вујић, Лесковац – представа Мећава: Друга награда за режију: Милош Лазин. Награда за најбољу сценографију: Миодраг Табачки. Награда за најбоље костиме: Миодраг Табачки Награда за техничку реализацију представе.
Пропулзивна ефикасност је проценат механичке енергије, који се искористи за погон летелице, у односу на уложену. Увек је мањи од 100% због губитка кинетичке енергије у издувним гасовима, а мањи је од идеалне ефикасности погонског механизма, као што је принцип са елисом. Поред тога, погонска ефикасност, у великој мери зависи од густине ваздуха и брзине лета. На пример, ефикасност погонске елисе нагло пада при приближавању брзине лета летелице, брзини звука, због аеродинамичких ефеката стишљивости на краковима елисе. Увек постоји неки губитак енергије у погонском процесу кретања кроз ваздух.

Школа је имала ранг непотпуне средње стручне школе, и претходила је оснивању средње стручне школе за примењену уметност у Нишу. Школа је почела са радом 1. септембра 1938. у Бријановој улици бр. 28 (данас Мачванска), да би даљи рад наставила у Лешјаниновој улици бр. 27 .

Крвне плочице (тромбоцити) су најмања крвна зрнца; која су у уској вези са згрушавањем крви и живе веома кратко (4 дана). Они представљају безједарне фрагменте много већих мултиједарних ћелија, мегакариоцита највећих ћелија коштане сржи. Тромбоцити највећим делом циркулишу у крви, али се и извесна количина задржава у слезини што је веома важно у неким имунским поремећајима смањења броја тромбоцита (тромбоцитопенија). Такође у ситуацијама када постоји велики утрошак тромбоцита, у периферној крви се може наћи већи број незрелх тромбоцита, који су знатно већи од зрелих.

RE-комплетно је скуп проблема одлучивања који су комплетни за RE. На неки начин, ово су „најтежи“ рекурзивно набројиви проблеми. Сви овакви проблеми су нерекурзивни. Генерално се не усвајају никаква ограничења на коришћење редукције осим што оне морају бити м-редукције. Примери RE-комплетних проблема:

Super AMOLED је термин за AMOLED дисплеј са интегрисаном дигитализацијом: слој који детектује додир је интегрисан у екран, чешће него пресвучен са врха. Према Samsung-у, Super AMOLED одбија петину сунчеве светлости у поређењу са првом генерацијом AMOLED-а. Технологија дисплеја остаје непромењена. Super AMOLED је део Pentile породице матрица, понекад названи SAMOLED.

Насеље на месту Тернија постојало је још за време праисторије, а први познати становници били су Сабини. Римљани су ово подручје заузели у 3. веку п. н. е. и основали град под називом „Интерама“ (лат.Interamna), у преведу „између две реке“. Из овог назива настао је данашњи назив града.

Туристичке вредности геоморфолошких особености планине Голије огледају се у пространим пропланцима изнад 1.200 m и врховима преко 1.400 m. Голија поседује добру основу за формирање скијашких стаза и за рекреацију у виду благих шетњи и планинарења у готово нетакнутој природи. Туризам се на Голији развија великом брзином; у последњих 10 година Голија је добила савремене и уређене ски-стазе, жичаре и пратеће ски-садржаје. Током зиме долазе гости из целе Србије и иностранства. Туристи Голију посећују и лети. На Одвраћеници постоји хотел „Голија“, а са Ивањичке стране и хотел „Голијска река“.
За време 6. и 7. века претећа опасност од Лангобарда и Франака и расцеп између источнога и западног хришћанства изазван иконоборством и ривалитетом папе и патријарха у Константинопољу, учинио је позицију егзарха неодрживом. Равена је остала седиште егузарха све до побуне 727. због иконоборства. Последњега егзарха у Равени убили су Лангобарди 751. године.

Округ Асколи Пићено (итал. Provincia di Ascoli Piceno) је округ у оквиру покрајине Марке у средишњој Италији. Седиште округа и највеће градско насеље округа је истоимени град Асколи Пићено.

Quad HD Super AMOLED технологија је првобитно коришћена у AU Optronics у априлу 2014. Када је AU Optronics избацио њихов телефон који користи Quad HD Super AMOLED екран, друге компаније сличне Samsung-у избацују телефоне које користе технологије као што су Samsung Galaxy Note 5 Broadband LTE-A и Samsung Galaxy S6 и S7.

Hallett, K., D.Thickett, D.McPhail, and R.Chater. 2003. Application of SIMS to silver tarnish at the British Museum. Applied Surface Science 2003-2004: 789–792.

VAB је највећа зграда без спратова на свету, била је највиша зграда на Флориди до 1974. године са својих 160,3 метра, и још увек је највиша зграда у САД изван урбане средине.

Трелеборг је данас град средње величине за шведске услове. Град има око 28.000 становника (податак из 2010. г.), а градско подручје, тј. истоимена општина има око 43.000 становника (податак из 2012. г.). Последњих деценија број становника у граду брзо расте.

Након дипломирања на Вест поинту стекао је чин потпоручника. Прошао је кроз напредну пешадијску и ваздушно-десантну обуку у Форт Бенингу. Био је вођа вода и служио је као извршни официр 2. ваздушно-десантне борбене групе 187. ваздушно-десантног пешадијског пука у Форт Кембелу, Кентаки. Након тога је био ађутант у Берлинској бригади 1960. и 1961, што је био кључни период у историји овог подељеног града (Берлински зид је подигнут само недељу дана након што је напустио град). 1965, након што је завршио дипломске студије на Универзитету у Јужној Калифорнији, Шварцкопф је служио на Вест поинту као инструктор у одсеку за механику.

Пулсирајући млазни мотор је карактеристичан по процесу, у коме се узимање ваздуха, горива, сагоријевање и стварање млаза (са потиском) одвија у импулсима. Састоји се од водника (усисника) ваздуха, система неповратних вентила (или без њих), коморе сагоријевања, бризгаљки горива и млазнице.

На левом цртежу је илустрација са 2-вратила, ниске-двопроточности, са заједничком млазницом. Ниски притисак је означен са зелено, а високи са љубичасто. Вентилатор и степен ниског притиска компресора је на заједничком вратилу, које покреће турбина ниског притиска, док степен високог притиска компресора покреће турбина високог притиска, са краћим вратилом, већег пречника.

Станиша је први пут запевао 1963. године у Радио Београду, чији је остао дугогодишњи сарадник. Каријеру је градио широм република бивше Југославије и свету. Године 1966. Станиша је победио на фестивалу „Златиборски нарцис“ са песмом „Стојанке, бела Врањанке“.

Фернандо VI од Шпаније (Мадрид, 23. септембар 1713 - Мадрид, 10. август 1759) је био краљ Шпаније. Био је син Филипа V и Марије Лујзе Савојске.
Деклинација објекта је + 2° 9' 23" а ректасцензија 23h 36m 21,7s. Привидна величина (магнитуда) објекта NGC 7715 износи 14,1 а фотографска магнитуда 14,7. Налази се на удаљености од 36,3000 милиона парсека од Сунца. NGC 7715 је још познат и под ознакама UGC 12700, MCG 0-60-18, CGCG 381-12, KCPG 587B, ARP 284, VV 51, near 16 Psc, PGC 71878.

AMOLED дисплеј састоји се од активне матрице OLED пиксела на електричној активацији која је допонована или интегрисана на TFT поретку, који функционише као низ прекидача за контролу тока струје за сваки пиксел.

Премијера четврте сезоне је била 28. септембра 2014. Нова прича укључује елементе из Залеђеног краљевства када је откривено путовање кроз време, догађаји из претходне сезоне воде до случајног доласка Елсе (Џорџина Хаиг) из прошлости из Зачаране шуме у садашњост у Сторибруку. Док је она у потрази за својом сестром Аном (Елизабет Лаил) уз помоћ главних ликова, они наилазе на Ингрид Снежну краљицу (Елизабет Мичел), у Сторибруку. У међувремену Реџина тражи аутора Хенријеве књиге Некада давно, па да и она коначно може да добије свој срећан крај. Међутим, Господин Голд уз помоћ Круеле Де Вил (Викторија Смарфит), Грдане (Кристин Бауер ван Стратен) и Урсуле (Мерин Данги) има свој план да промени правила која одређују судбине свих јунака и зликоваца. Хенри и Ема се труде да поврате стварност и истину пре него што уврнута стварност постане трајна. Међутим, цена свега тога има коначну жртву.

Црни или љетни вргањ (лат. Boletus aereus Bull. ex Fr) јестива је врста гљиве која расте у субмедитерански крајевима од маја до септембра, а у унутрашњости од јуна до октобра. Може се наћи поред храстова, питомих кестенова и букви, на врућим и више од пола дана Сунцу изложеним, полажајима. У низијским и субмедитеранским крајевима није риједак док га на вишим стаништима има само на јужним падинама. Често се нађе на сред шумске стазе, у групама од по 2- 4 јединке. Најбоље успијева у Херцеговини, али и шира околина Загреба му прија.

Ове две алегоријске приче говоре о процењивању властитих снага пре упуштања у неки подухват, да би он могао бити успешно изведен. По својој тематици су сличне неканонској причи о убици моћника. Џоел Грин сматра да Исус овим причама поручује својим ученицима како је потребна „потпуна оданост спасоносном Божјем циљу“, што подразумева стављање породице и имања на друго место.

Каролина као своју кандидаткињу види младу Касандру, лепу и амбициозну девојку, чији је сан да постане успешна манекенка по сваку цену. Тако ће почети игра мачке и миша између Елизе и Касандре са једне стране, и Артура и Каролине са друге, а ствари се додатно закомпликују када се Артур заљуби у Елизу, која ће бити растрзана између њега и Жонатаса...

У фази 3 стопа наталитета опада захваљујући коришћењу контрацепције, порасту плата, ирбанизацији, редукцији нетржишне пољоривреде, порасту статуса и образовања жена, и осталих друштвених промена. Популациони раст почиње тада да се смањује.
До краја рата, произведено је око 6 700 мотора BMW 003 и Јумо 004, код којих су направљена побољшања у перформансама, касније је постигнут потисак од око 8,8 kN. Мотор Хајнкел HeS 011 је коришћен у рату, са око 12,7 kN и то је био тада најјачи турбомлазни мотор на свету. BMW и Хајнкел, први су почели са развојем погона елисе са турбином.

Иако се од ње очекивало да власт препусти мужу Францу I, а касније сину Јозефу, који су формално били њени савладари у Аустрији и Чешкој, Марија Терезија је била апсолутни владар својих поседа. Критиковала је и није одобравала многе Јозефове одлуке. Опирала се подјели Пољске, али је била присиљена одобрити је. Имала је шеснаестеро дјеце међу којима су били француска краљица, напуљска краљица, пармска војвоткиња, и два цара Светог римског царства. Марија Терезија није поседовала интелект својих синова, али су је ипак карактерисале особине цијењене код монарха: добродушност, разумност, одлучност, те, најважније од свега, спремност да призна своју грешку и менталну супериорност својих савјетника. Као млада владарка која је морала водити два династичка рата, веровала је да њен интерес мора бити интерес њених поданика; као искусна владарка схватила је да интерес њених поданика мора бити њен интерес.

Позоришни живот у Ужицу датира од 1856. године. Ужички Театар основао је Стојадин Обрадовић, управитељ Читалишта (сведочи његово писмо кнезу Милошу Обреновићу из 1859. године). Прва позоришна представа у Ужицу изведена је 15. фебруара 1862. године. Био је то комад "Бој на Чачку 1815". Исте године приказани су комади "Смрт Стевана Дечанског" и "Ајдуци". Године 1866. малобројна грађанска публика гледала је представу "Хајдук Вељко". Новински чланак сачуван из периода прве премијере сведочи о интересовању Ужичана за позоришни приказ: "Најодличнији цвет нашег грађанства беше са највећом љубављу на овом представљању и соба за седење је дупке пуна... Осим 100 душа што беше у соби и на местима што се могаше видети, још се толико повратило, јер није било места за њих". Након ових првих извођења, позоришни живот у граду је имао дужу паузу, све док предратне 1913/14. године ђачка позоришна група Гимназије, под руководством професора Дејана Маленковића као њеног оснивача, није извела више комада. У међуратном периоду градска публика је, изгледа, више показивала склоности ка филмској уметности, јер настаје ново затишје у позоришним приказима. Тек са првим данима Ужичке републике, 1941. године, уметничка партизанска чета изводи домаће и совјетске писце: "Мати", "Кнез Иво од Семберије", неколико Нушићевих комада, "Како се калио челик", "Почетак буне против дахија"... Главне улоге играли су Милутин Чолић, Алија Недић, Филип Марјановић, Миленко Ђурић, Часлав Јехличка. Поред Каљевића куће, у којој је традиција била настављена, представе су биле извођене и у Соколском дому (Соколани) и Филким биоскопу.
Beskonkurentna inhibicija odražava sistem gde inhibitor i supstrat mogu da budu vezani za enzim u bilo koje vreme. Kad su supstrat i inhibitor vezani, enzim-supstrat-inhibitor kompleks ne može da formira produkt i može se samo konvertovati nazad u enzim-supstrat kompleks ili enzim-inhibitor kompleks. Beskonkurentna inhibicija se razlikuje od opšte mišovite inhibicije po tome što inhibitor ima jednaki afinitet za enzim i enzim-supstrat kompleks.

Свима врстама и типовима млазних мотора је заједничко да стварају потисак, усмереног дејства према напред, супротно од смера истицања убрзаног млаза гасова. Међусобно су подељени на карактеристичне типове, у оквиру чега постоје варијације по апликацијама и конструктивним решењима.

1996. — Представници чеченских сепаратиста и Русије потписали споразум којим су утврђене основе за окончање осамнаестомесечног рата у Чеченији.

Након тога, јевдокија и њен син Алексеј су постали противници Петровим реформама, и имали су присталице нарочито код црквених званичника. 1718. године Петар је кренуо у борбу против њих, и током потере сви епископи који су подржавали Алексеја су били погубљени, а Јевдокија је пребачена у манастир у Ладози. Након Петрова смрти и успона царице Катерине, Јевдокија је тајно пресељена у тврђаву Шлисељбург код Санкт Петербурга. 1727. године њен унук Петар II је дошао на руски престо. Јевдокија се вратила у бившу престоницу Москву, са великом помпом где је живела Новодевичном манастиру до своје смрти 1731. године.

Бојс-Кодова нормална форма (или BCNF) је нормална форма која се користи у нормализацији базе података. Представља благо појачану верзију треће нормалне форме (3NF). Релација је у Бојс-Кодовој нормалној форми ако и само ако, за сваку од њених нетривијалних функционалних зависности X → Y, X представља суперкључ, то јест, X је или кандидат за кључ или сам суперкључ.

Thickett, D., and M.Hockey. 2003. The effects of conservation treatments on the subsequent tarnishing of silver. In Conservation science 2002, eds. J.Townsend, K.Eremin, and A.Adriaens. London: Archetype Publications Ltd.155–161.

Студирао је сликарство у Бечу, Минхену и Паризу. У Загребу је од 1884. постао професор цртања а од 1894. до смрти управник Штросмајерове галерије. Његово сликарство сврстава се у идилични академизам а главни мотив су призори са села и студије обичних људи. Заједно са Јосипом Ванцашем написао је књигу о Ђаковачкој катедрали.

Хематологија као научна дисциплина бави се проучавањем ћелијског дела крви, од њиховог настанка у хематопоетском систему, преко функција и живота у циркулацији и ткивима, све до пропадања или утрошка ћелија током обављања функција у организму. Хематолози се такође баве и истраживањем лимфних органа укључујући лимфне чворове, слезину, тимус и лимфно ткиво.
Произвођачи су развили in-cell панеле на додир, интегрисајући производњу капацитивних сензора у AMOLED модул производног процеса. Samsung је своју верзију AMOLED екрана назвао "Super AMOLED". Истраживачи у DuPont користе софтвер за израчунавање динамике флуида за оптимизацију обложених процеса за ново решење AMOLED дисплеј технологија која је конкурентна у цени и перформансама са постојећом технологијом за таложење хемијских пара. Користећи прилагођено моделирање и аналитички приступ, Samsung је развио кратку и далекосежну контролу дебљине филма и равномерност која је комерцијално употребљива на великим стаклима.

1993. ГОДИНА XXIX Сусрети Јоаким Вујић у Пироту – представа Галеб: Награда за најбољу резију: Виталију Дворцину; Награда за најбољу женску улогу: Ани Милосављвић; Награда за најбољу костимографију: Снежана Ковачевић; Награда округлог стола: за најбољу представу; Награда Града домаћина за најбољу режију: Виталију Дворцину.

Дреншам (франц. Drincham) је насеље и општина у североисточној Француској у региону Север-Па д Кале, у департману Север која припада префектури Денкерк.

Град Ваљево је 1997. године основао Интернационални уметнички студио и дао му име „Радован Трнавац Мића”, чији је циљ да угости познате и признате уметнике широм света.

Четници су се при стварању Краљевине СХС државе појавили као једна од водећих српских патриотских групација. Четнички ветерани су 1921. године основали Удружење четника за слободу и част отаџбине, чији је циљ било ширење патриотских идеја и пружање помоћи удовицама и сирочадима палих четника. Четничка удружења представљала су се као организације без страначког обележја, мада су се фактички налазила у страначкој служби. Удружење четника за слободу и част отаџбине је било под утицајем Демократске странке, па је ривалска Радикална странка почела оснивати супарничке организације. Прорадикалски, великосрпски чланови су се отцепили су се од матичног удружења и 1924. основали »Удружење српских четника за Краља и Отаџбину« и »Удружење српских четника Петар Мркоњић«. Те две организације су се 1925. ујединиле у »Удружење српских четника Петар Мркоњић за Краља и Отаџбину«. Вођа тог удружења све до 1928. био је Пуниша Рачић. Удружење »Петар Мркоњић« мучиле су размирице у вођству и престало је са радом око 1928, да би 1929, након завођења Шестојануарске диктатуре било распуштено. Осим према симпатија за Демократску или Радиклану странку, водећи четници су се делили и по томе да ли су симпатисали Црну или Белу руку. То је подстицало жестоку политичку борбу за власт у обе фракције.

Након пада Јована Кантакузина збачен је и Филотеј, a на патријаршијски трон враћен патријарх Калист. Након Калистове смрти 1365. године, Филотеј поново постаје патријарх, и на том месту остаје све док га цар Андроник IV Палеолог није збацио 1376—7. година. Убрзо после тога је и умро. За време другог Филотејевог вршења дужности патријарха дошло је до црквеног измирења са српском државом Јована Угљеше и са Српском црквом.
Космос-92 је лансиран са космодрома Тјуратам, Бајконур, СССР, 16. октобра 1965. Ракета-носач Р-7 Семјорка (рус. Семёрка) (8К71, НАТО ознака SS-6 Sapwood) са додатим степеном је поставила сателит у орбиту око планете Земље.

Тошко Влаховић је погинуо у борби са бугарским јединицама 2. новембра 1917. а Милинко Влаховић и Јован Радовић остали су на југу Србије, највише у Топлици, до краја рата.

начине оцењивања ученика, неке облике стручног усавршавања наставника,излете и екскурзије, епидемије ученика, могућности комбиновања одељења...

Систем канала са електроно густим садржајем - то су остаци ендоплазматичног ретикулума мегакариоцита и унутар њих су депоновани јони калцијума

Каваја је био у затвору од 1979. до 1997. године и пуштен је на условни отпуст све до 2019. године. Прекршио је условни отпуст вративши се у Србију, да је поново посетио САД, био би ухапшен и враћен у затвор.

Краљевина Грчка и Краљевина Бугарска су биле савезници у Првом балканском рату. У том рату је успостављена заједничка граница између две државе.

Милинко Влаховић је био капетан црногорске војске и један од вођа Јаблничко-Топличког устанка у Првом светском рату. Био је командант Јабланичког комитског одреда. Отац Вељка Влаховића.

1036 Ганимед (енгл. 1036 Ganymed) је Амор астероид. Приближан пречник астероида је 31,66 km, а средња удаљеност астероида од Сунца износи 2,664 астрономских јединица (АЈ).

Након завршетка рата 1989. године Либанци вредно санирају Бејрут и град полагано добија натраг своје место као културни и комерцијални центар Блиског истока. Светски признат модни креатор Ели Саб живи у Бејруту. Град је био домаћин Кошаркашком шампионату Азије, као и Фудбалском шампионату Азије. Бејрут је такође већ два пута успешно био домаћин Избору Мис Европе.

Процес формирања крвних ћелија назива се хемопоезом (лат. hemopoesis). Иако различити по облику и функцији сви ћелијски елементи крви потичу и настају из заједничке матичне, плурипотентне ћелије хемопоезе које се диференцирају и прво деле у прогениторске а потом у прекурсорске ћелије која настањује црвену коштану срж.

Ћелијска мембрана прекривена је гликокаликсом - гликопротеинским омотачем дебљине 15-20 nm који спречавају адхезију тромбоцита за нормални ендотел, али омогућава адхезију за повређено ткиво и за друге тромбоците (под извесним условима). Ово својство тромбоцита често отежава њихово бројање.

Прво појављивање имена Бејрут датира још из времена Феничана који су граду дали име Берут, што у преводу значи бунари. Историјске референце на град датирају још из 15. века п. н. е. Један од најстаријих заједница је било на једном малом острву у сред реке, која је временом пронашла други ток и пресушила. У античко време град је био познат као Берутус (ово име се може наћи на листи традициналних грчких географских имена).

1964. ГОДИНА Првомајска награда Удружења драмских уметника СР Србије Милојко Топаловић Пендо за улогу Вање у представи Ујка Вања. Првомајска похвала Удружења драмских уметника СР Србије: Илонка Догнар за улогу Соње у представи Ујка Вања Санда Шторф за улогу Јелене у представи Ујка Вања Ансамбл представе Ујка Вања.
Возњице (чеш. Voznice) је насељено мјесто са административним статусом сеоске општине (чеш. obec) у округу Прибрам, у Средњочешком крају, Чешка Република.

Сваки тромбоцит садржи 10-15 циркуларно оријентисаних микротубула који му одржавају дискоидни облик. Микротубули су смештени непосредно испод плазмалеме и формирају маргинални сноп. Концентрација актина и миозина у хијаломери тромбоцита већа је него у ма којој мишићној ћелији људског тела. Услед дејства актинских и мијозинских филамената долази до истискиванја садржаја гранула на површину тромбоцита, потом, имају дејство и у ретракцији коагулума.

За све млазне моторе погонска ефикасност је највећа, када се издувни гасови избацују са брзином која је иста као, или приближно иста као, брзина лета, тада су минимални губици у кинетичкој енергији избачених гасова.

1974. ГОДИНА Награда Културно-просветне заједнице општине Титово Ужице: Милутин Новић за 40 година рада и 30 година уметничке и позоришне делатности. X Сусрети професионалних позоришта СР Србије Јоаким Вујић, Ниш – представа Ташана: Специјална награда за редитељски рад: Александар Гловацки. Награда за најбоље костиме: Славица Лалицки. Награда жирија Града домаћина за најбољу мушку улогу: Петар Лазић за улогу Мирона. Награда Мила Стојадиновић: Стојанка Пејић за улогу Ташане.

Фридрихов напад на Саксонију у августу 1756. године започео је Седмогодишњи рат. Марија Терезија је планирала да у рату поврати изгубљену територију Шлеске. Марија Терезија је ушла у савез с Француском и Русијом, а команду над својом војском препустила је Максимилијану Брауну. Након једне непресудне битке 1756. године заменила га је својим девером и зетом (братом свога мужа и удовцем своје сестре), лотариншким принцом Карлом Александром. Следећа битка је представљала велику побједу Аустрије.

Радио је на телевизији у информативном и културном програму у емисији „У крупном плану” (од 1977 до 1980). У „Београдској хроници”, петком, коју је урђивао Бранислав Вукашиновић, водио је рубрику „Из атељеа београдских сликара”. Тим поводом снимио је 26 кратких документарних филмова, од којих је 21 био награђен. По завршетку серијала у павиљону „Цвијета Зузорић” отворена је изложба уметника о којима је Мића снимио филмове, а спонзор тог догађаја била је Телевизија Београд. Изложбу је посетило рекордних 100.000 посетилаца, а о Радовану Трнавцу Мићи су медији објавили реортаже у суперлативу.

Писао је веома много, углавном догматске и полемичке радове. Поред тога огледао се у химнографији, хомилетици и хагиографији. Познат је његов енкомион Григорију Палами који има свој значај и као историјски извор.

2011. ГОДИНА XXXXVII Сусрети Јоаким Вујић у Пироту – представа Лизистрата: Глумачка награда у представи: Тања Јовановић; Специјална награда за изузетан колективни глумачки израз: Народном позоришту Ужице. Културно просветна заједница Србије доделила је ЗОРАНУ СТАМАТОВИЋУ ЗЛАТНУ ЗНАЧКУ за несебичан, предан и дуготрајан рад и стваралачки допринос у ширењу културе.
Млазни погон поново се појавио у 11. веку, када су Кинези направили ракету. Издувни гасови од сагоревања барута су истицали из ракете у ваздух, стварали су потисак, а уједно су имали и визуелни ефекат ватромета. До следећег напретка прошле су стотине година.

1945. — Почело је суђење у Београду четнику Дражи Михаиловићу, другим припадницима четничког покрета и званичницима Недићеве администрације.

„О делима љубави или Византија“ је збирка песама српског песника Ивана В. Лалића. Првобитно није објављена као засебна збирка, већ као завршни циклус његових „Изабраних и нових песама”, које је издала Српска књижевна задруга 1969. У посмртно објављеним „Делима Ивана В. Лалића” (1997), која је приредио Александар Јовановић, по њој је назван други том, у којем су поред збирке „О делима љубави или Византија”, прештампани још и „Круг” (1963), „Чин” (1968) и „Сметње на везама” (1975). Као засебно издање у виду књиге појављује се постхумно 2004. Ово издање, које је приредио Леон Којен, обухвата и пет песама из збирки „Сметње на везама”, које стилом, тематиком и тоном припадају истом песничком кругу. У питању су песме „Атос у пет певања”, „Астрапа”, „Византија IX”, „О размерама” и „Византија X”.

Као и код осталих карипских држава које су биле колоније Велике Британије, грб има кацигу на којој је национални симбол, те штит којем је са сваке стране по једна животиња. У овом је случају национални симбол Андријин крст начињен од две стабљике шећерне трске, а животиње су риба лампуга (махи-махи) и пеликан. На златном штиту је стабло Фикус цитрифолије, врсте дивље смокве те два цвета аутохтоне биљке Цесалпинија пулхерима из породице махунарки.

Анемија се дефинише као апсолутно смањење укупне масе еритроцита, које настаје секундарно услед хеморагије, хемолизе или смањења производње црвених крвних зрнаца. У клиничкој пракси, анемијом се сматра и смањење концентрације хемоглобина у крви.

AMOLED дисплеји су лошији за коришћење на директној сунчевој светлости у поређењу са LCDом због смањеног максималног осветљења. Samsung-ова Super AMOLED технологија сврстава овај проблем по смањењу величине размака између слојева екрана. PenTile технологија се често користи за екране високе резолуције док захтева мање подпиксела него што је потребно, што доводи до смањења оштрине него на non-pentile дисплејима исте резолуције.

Najčešći mehanizam beskonkurentne inhibicije obuhvata reverzibilno vezivanje inhibitora za alosterno mesto, iako je moguć scenario gde inhibitor na drugi način uključujući direktno vezivanje za aktivno mesto. Razlikuje se od konkurentne inhibicije po tome što vezivanje inhibitora ne sprečava vezivanje supstrata, i vice versa, ono jednostavno može da sprečava formiranje produkta tokom ograničenog vremena.

Costa, V. The deterioration of silver alloys and some aspects of their conservation. Reviews in Conservation. The Internacional Institute for Conservation of Historic and Artistic Works. N° 2. 2001. Number Twelve.
Остин је почетком 1970-их постао члан Бишопове марксистичке странке Покрет Њу Џул (НЈМ) те је након војне обуке у Гвајани и Тринидаду формирао њено војно крило. Те су формације 13. марта 1979. преузеле надзор над Гренадом, свргнуле премијера Ерика Гејрија те тако омогућиле Бишопу и НЈМ да дођу на власт и заведу једнопартијски систем. Гренада је добила нове оружане снаге у облику Народне револуционарне армије (ПРА) на чије је чело стао Остин.

2003. ГОДИНА 32. „Дани комедије“ Јагодина – представа Тартиф Новоустановљена награда Академија уметности БК за глумачку бравуру: Вахидину Прелићу за улогу Тартифа. XXXIX Сусрети Јоаким Вујић у Пироту – представа Хасанагиница: Награда за глуму: Игор Боројевић за улогу Хасанага; Награда за најбољу костимографију: Снежана Ковачевић. 3. Позоришни сусрети у Бијељини „Дани комедије“ Бијељина – представа Покојник Награда за најбољу представу: Народно позориште Ужице; Награда за глуму: Тома Трифуновић за улогу Анте.

Постигнуте немачке резултате, на развоју млазних мотора, интензивно су проучавале обе победничке савезнике стране, што је много допринело убрзању даљем развоју совјетских и америчких авиона. Преузимање аксијалног протока флуида кроз мотор, огледа се у чињеници да су практично већина првих послератних авиона, интегрисали млазне моторе у гондоле на крилима. Све до 1950. године, млазни мотори су у борбеним авионима, били мање или више типизирани. У томе периоду су британци почели са пројектима њихових апликација и на цивилним авионима.

Хадсон Остин (енгл. Hudson Austin; Гренада, 26. април 1938) је бивши генерал Народне револуционарне армије Гренаде, познат по томе што је након убиства премијера Мориса Бишопа 1983. године формирао краткотрајну војну владу свргнуту америчком војном интервенцијом.

Рођен је 1872. године у селу Трховже Свини, јужна Чешка. Завршио је студиј права на Прашком универзитету 1896. године. По избијању Првог светског рата, био је судија у Врховном административном суду у Бечу. Био је један од најцењенијих правника у међуратној Чехословачкој, преводилац књига с енглеског, колекционар уметнина и песник.

Радован Трнавац Мића је до сада имао 40 самосталних изложби, а учествовао је и на преко 1000 групних изложби широм света. Излагао је са најзначајнијим сликарским именима 20. века, као што су Пикасо, Раушенберг, Лихтенштајн, Ворхол и многи други.

Осам година пре почетка Некада давно ( њих двојица су управо завршили њихов посао на Фелицити, у 2002), Китис и Хоровиц бивају инспирисани да напишу љубавну бајку о " мистерији и узбудљивости истраживања много различитих светова."

11. маја 1941. године настаје Равногорски покрет на челу са пуковником Драгољубом Михаиловићем. Људи који су упућивани на одређен терен давали су инструкције и организовали народ. Четничка војна организација је на почетку била заснована дефанзивном ставу према окупатору, територијалној структури и децентрализацији што је изазвала слаост покрета и недисциплину.
Ова планина је највероватније добила име због своје величине - голема. Огромна пространства, оштра клима и густе шуме су разлог да мештани често кажу: „не зна Голија шта је делија“. Без теренског возила или коња планину је тешко прећи, тако да се и планинари овде могу тешко срести. Највиша тачка планине је заравњен, неуочљив Јанков камен, висок 1.833 m. Према народном предању, два побратима, Рајко и Јанко су се кладили ко ће пре да изнесе овећи камен на врх Голије. Рајко је брзо носио свој камен и близу врха се спотакао и испустио га и камен је пао у поток. Јанко је полако носио свој камен, али је сигурно стигао до врха. Отуда се врх Голије зове Јанков камен, a поток у који се откотрљао Рајков камен становници зову Рајков поток. Због непропусне геолошке подлоге и обиља падавина, планина је богата водом. Лета су свежа, a зиме хладне са пуно снега који се овде дуго задржава. Услед знатног медитеранског утицаја клима у долинама Ибра, Студенице и Моравице је знатно пријатнија. На Голији успевају житарице, кромпир, има доста воћака, a последњих година се повећава и број малињака. Ипак, ово земљиште најпогодније је за шуме и ливаде.

Антонио Адан (шп. Antonio Adán; 13. мај.1987., Мадрид) је шпански голман. Тренутно наступа за Реал Бетис од 2014. Још није дебитовао за репрезентацију, наступао је за све млађе категорије репрезентације. За Реал Мадрид одиграо је 7. утакмица. У Лиги Шампиона није одиграо ни једну утакмицу.

Рад на пројекту авиона Су-7 је почео 14. маја 1953. године када је П. О. Сухој именован за главног пројектанта ОКБ-1 који је формиран са задатком да направи совјетску копију америчког ловца F-86 сејбр. За месец дана након тога Биро се окренуо пројектовању суперсоничног борбеног авиона и то: једног са стреластим крилима који је добио ознаку С-1 (према облику крила С-стреласта) и другог са делта крилима који је добио ознаку Т-3 (према Т-троугласта крила). У новембру месецу 1953. године био је готов нацрт тактичког ловца са стреластим крилима С-1, а у фебруару 1954. године прошао је пред комисијом која је одобрила даљи рад. Прототип овог авиона је завршен у јуну месецу 1955. године и отпочето је његово тестирање. Први пробни лет је обављен 7. септембра 1955. године и тестирање је трајало до половине 1956. године. Када је 9. јуна 1956. године овим авионом постигнута брзина од 2070 km/h, 270 km/h више од оне која је задата Тактичко-техничким условима, влада је 11. јуна 1956. године донела одлуку да се авион пусти у серијску производњу. Авион је добио званичан назив Су-7 а производила га је фабрика авиона Nо126 Комсомолск на Амуру. Први пут је јавности приказан 24.јуна 1956. године заједно са осталим новим авионима. Државно и војно тестирање авиона Су-7 је трајало до 1958. године али то је углавном било због мотора. Од 1957. до 1960. године је произведено 132 примерка ових авиона и они су укључени у јединице Војног ваздухопловства као тактички ловци.
Комитовање је узимало све више маха, а посебно када је бугарска Влада, почетком фебруара 1917. године, наредила мобилизацију српских младића у бугарску војску. То је изазвало отворену побуну. Под притиском народа, герилске вође 24. фебруара покрећу устанак који се шири на све стране. Устаници су ослободили Куршумлију, Прокупље, Лебане, целу Пусту Реку (Бојник са околином), део нишког, врањског и рашког округа.

Mrežni hosting — Ova forma distribuiranog hostinga dobija se kada grupisani serveri deluju kao mreža koja je sačinjena od većeg broja čvorova.

Cloud hosting — Novi oblik hosting platforme koji omogućava korisnicima moćan i pouzdan hosting, baziran na grupisanim serverima balansiranog punjenja (load-balanced). Cloud hostovan veb-sajt može biti pouzdaniji od nekog drugog tipa hostinga jer u slučaju kvara na nekoj od mašina ceo cloud sistem i dalje nastavlja da radi. Takođe, lokalni problemi sa električnom energijom kao i prirodne nepogode manje su problematične za cloud hostovane sajtove, jer cloud hosting nije centralizovan. Cloud hosting takođe omogućava provajderu da korisniku naplati samo resurse koje je koristio, za razliku od unapred određene mesečne ili godišnje cene koja ja najčešće slučaj kod drugih tipova veb-hostinga. Međutim, nedostatak centralizacije može korisniku stvoriti probleme jer ne može da kontroliše gde će se njegovi podaci nalaziti što je veoma bitno ukoliko korisnik ima podatke čija sigurnost je prioritet.

Глумачку екипу чине Шејлин Вудли, Тео Џејмс. Џеф Денијелс, Мајлс Телер, Ансел Елгорт, Зои Кравиц, Маргарет Кугли, Реј Стивенсон, Даниел Ди Ким, Бил Скарсгед, Октавија Спенсер и Наоми Вотс.

Код Луке у наставку ове две приче следи Исусов закључак: „Тако, дакле, сваки од вас - који се не одрекне свег свог имања - не може да буде мој ученик.“

Студентска унија Факултета за пословне студије је током 2007. године издала 3 броја Билтена СУФПС, један у електронској форми и два у штампаној.

Алтусрид се налази у савезној држави Баварска у округу Обералгој. Град се налази на надморској висини од 723 метра. Површина општине износи 91,6 km².

Однос између Марије Терезије и Јозефа био је компликован због разлике у њиховим личностима. У поређењу с Маријом Терезијом, Јозеф је био интелектуално супериорнији, али мајчина доминанта личност је често изазивала Јозефово повлачење. Понекад се отворено дивила његовим талентима и постигнућима, а истовремено га критиковала иза његових леђа. Својој пријатељици је написала:

Фридрих II, краљ Пруске, чији је отац признао Прагматичку санкцију, уверавао је Марију Терезију да су његове намере у потпуности часне. Њеном мужу Францу је чак написао писмо којим му је обећао свој глас при бирању цара. У децембру је послао изасланике у Беч са захтевом да му Марија Терезија препусти Шлеску, рудама богату аустријску територију која се граничила с Пруском. Марија Терезија је одбила без размишљања. Пруска је до тада већ била заузела Шлеску (Шлезију). Велика Британија је Марији Терезији понудила 12.000 војника у случају да сви мировни преговори пропадну. Аустријске трупе које су се борила против пруске војске бројале су 6.000 војника, а предводио их је генерал Максимилијан Улиз Броун.
J Contreras-Vargas, J L Ruvalcaba-Sil, F J Rodríguez-Gómez :Effects of the cleaning of silver with acidified thiourea solutions,članak u METAL 2013,Edinburgh 2013.,Conference Proceedings

Wanhill, R.J.H., Steijaert, J.P.H.M., Leenheer, R., and Koens, J.F.W., 1998, Damage assessment and preservation of an Egyptian silver vase (300-200 BC), Archaeometry, 40, 123-137.

Од њене деце синови Јозеф II и Леополд II били су непосредни наследници престола, а кћи Марија Антоанета завршила је под гиљотином као жена француског краља Луја XVI.

Настаје период у Растковом животу када све мање пише поезију и све мање објављује. Октобра 1926. године постављен је за писара у Министарству иностраних дела у Посланству при Ватикану код Милана Ракића. Ракић му омогућује путовање по Италији, Шпанији, Француској и Турској и, што је најзначајније, по Африци. Стога ће, 1930. године, Петровић објавити величанствени путопис под истоименим називом „Африка“. Потом, 1935. године, Растко Петровић бива постављен за вицеконзула шесте положајне групе генералног конзулата у Чикагу. Наредне године ради у Вашингтону као секретар Посланства. Путује по САД, Канади, Мексику, Куби. Године 1938. унапређен је у звање конзула пете групе у Чикагу.

Бејрут је био потпуно разорен током грађанског рата и подељен на муслимански, западни део и хришћански, источни део. Данас је град поново уједињен и изграђен и у погледу модерне архитектуре и уопште начина живота представља баланс хришћанства и ислама.

Голија је планина у југозападној Србији, западно од Рашке, чији је највиши врх Јанков Камен (1.833 m). Налази се 40 km југозападно од Ивањице и 32 km северно од Новог Пазара.

Голија припада унутрашњој зони Динарског планинског система. Пружа се у смеру запад-исток у дужини око 32 km. У западном делу извијена је према југу, а у источном према северу. Два доминантна врха су највиши врх Јанков камен (1.833 m) и Црни врх (1.795 m). На Голији се налазе многобројне реке које су рашчланиле њене стране: Студеница, Брвеница, Моравица итд.

Сијански инцидент из децембра 1936. је била важна прекретница у историји модерне Кине, који се одиграо у граду Си'ану током Кинеског грађанског рата између владајућег Куоминтанга и Комунистичке партије Кине непосредно пред Други кинеско-јапански рат. Генералисимуса Чанг Кај Шека, вођу Куоминтанга, је ухапсио маршал Џанг Сјуељанг, бивши господар Манџурије и командант Североисточне армије који се борио против јапанске окупације Манџурије и потоње експанзије у Унутрашњу Монголију војске Јапана и његове марионетске државе Манџукуо које је основана у Манџурији.
Навечер 25. марта 1938. укрцао се на брод који је ишао према Напуљу. Пре одласка написао је два писма. Прво је писмо остављено у соби хотела Болоња. Било је упућено породици. У њему је био његов необичан захтев: Имам само једну жељу, а та је да због мене не носите црнину. Желите ли баш поштовати обичаје, ставите неки други знак жалости -ако баш морате- али га не носите дуже од три дана. После тога спомен на мене носите у свом срцу, и ако можете, опростите ми. Друго писмо послато је поштом. Писмо је било упућено Антонију Каралију, директору одела за физику Напуљског универзитета, где је Еторе предавао од јануара 1938.. Писмо гласи: Донео сам непроцењиву одлуку. У њој нема ни зрнца егоизма, но ипак сам свестан да ће мој неочекивани нестанак и Вама и студентима проузроковати невоље. Зато Вас молим да ми опростите -а највише то што сам одбацио Ваше поверење, искрено пријатељство и љубазност коју сте ми указали. Један сведок са брода на којем је био Еторе, тврдио је како је био у истој кабини као Мајорана, али касније је рекао како није сигуран да је његов сапутник био нестали физичар. Једна медицинска сестра је тврдила како је Мајорана видела у Напуљу када се искрцао са брода.

Првак (33) : 1917/18, 1918/19, 1930/31, 1931/32, 1933/34, 1936/37, 1938/39, 1946/47, 1956/57, 1959/60, 1965/66, 1966/67, 1967/68, 1969/70, 1971/72, 1972/73, 1976/77, 1978/79, 1979/80, 1981/82, 1982/83, 1984/85, 1989/90, 1993/94, 1994/95, 1995/96, 1997/98, 2001/02, 2003/04, 2010/11, 2011/12, 2012/13, 2013/14.

Дисциплина трчања на 10.000 метара за мушкарце, била је, једна од 47 дисциплина атлетског програма на Летњим олимпијским играма 2012. у Лондону, Уједињено Краљевство. Такмичење је одржано 4. августа на Олимпијском стадиону.

У насељу Трновац живи 208 пунолетних становника, а просечна старост становништва износи 54,8 година (51,9 код мушкараца и 57,4 код жена). У насељу има 84 домаћинства, а просечан број чланова по домаћинству је 2,70.

Прву важнију улогу Ердберг је одиграо 1192. године, када је Ричард Лавље Срце овдје заробљен на свом повратку из трећег крсташког рата. Касније, за Ердберг, као једно аграрно и земљорадничко насеље, од посебног је значаја било досељавање великог броја доњењемачких пољопривредника, који су на данашњем подручју Ердберга саградили сеоце под називом Нотендорф (Nottendorf). Село Нотендорф је за вријеме прве турске опсаде Беча, 1529. године, потпуно уништено, и од тада није више обнављано.

Franey, T. P., G. W.Kammlott, and T. E.Graedel. 1985. The corrosion of silver by atmospheric sulfurous gases. Corrosion Science25, 2:133–143.

Недуго након што је завршила рађање млађе деце, Марија Терезија се суочила са задатком проналажења брачних партнера за старију децу. Брачне преговоре је водила заједно с ратним кампањама и државним пословима. Децу је третирала с љубављу, али их је користила као пијуне у династичким играма, а њихову срећу је жртвовала за добробит државе. Била је брижна мајка и писала је својој деци најмање једном седмично, те је веровала да има ауторитет над њима, макар они били цареви и краљице.
Марија Терезија је тешко оболела од богиња кратко послије свога 50. рођендана. Марија Терезија је преживела, али њена снаха, Марија Јозефа Баварска, која ју је заразила, није. Марија Терезија је присилила своју кћерку, надвојвоткињу Марију Јозефу, да се моли с њом на незапечаћеном гробу царице Марије Јозефе. Надвојвоткиња Марија Јозефа, која се спремала поћи у Напуљ и удати се за напуљског краља, добила је симптоме богиња два дана касније и убрзо умрла. Млађа сестра, Марија Каролина, ју је замијенила и постала напуљска краљица. Марија Терезија је себе кривила за кћеркину смрт до краја живота будући да тада није био познат концепт продужене инкубације, те се веровало да се Марија Јозефа заразила богињама поред непрописно затвореног гроба братове супруге.

Двопроточни турбомлазни мотори имају мању брзину издувних гасова, у односу на класичне турбомлазне. То их чини много ефикаснијим у подзвучној и крозвочној области брзина и на мањим надзвучним брзинама од турбомлазних мотора. На вишим надзвучним брзинама је ефикасан у комбинацији са уређајем за допунско сагоревање.

Деклинација објекта је + 41° 34' 27" а ректасцензија 3h 19m 51,4s. Привидна величина (магнитуда) објекта NGC 1277 износи 13,8 а фотографска магнитуда 14,7. NGC 1277 је још познат и под ознакама MCG 7-7-64, CGCG 540-104, PGC 12434.

По подацима из 2011. године у општини је живело 108 становника, а густина насељености је износила 18,62 становника/km². Општина се простире на површини од 5,8 km². Налази се на средњој надморској висини од 601 метар (максималној 1.846 m, а минималној 589 m).

Антонијевић, Ненад (2014). „Српско-албански односи у Косовском округу 1941. године у контексту немачко-италијанских интереса”. Срби и рат у Југославији 1941. године: Тематски зборник радова. Београд: Институт за новију историју Србије. стр. 355—373.

Ефикасност турбомлазних мотора и даље је расла, превазишла је клипне моторе. Од 70-их година, прошлога века, са појавом високог односа двопроточности код двопроточних млазних мотора, постигнуто је да на великим брзинама и висинама лета, смањена је потрошња горива, на ниво елисно клипних мотора.

2002. ГОДИНА XXXVIII Сусрети Јоаким Вујић у Пироту – представа Тартиф Награда за режију: Миодраг Милановић; Деле награду за сценографију: Миодраг Милановић и Снежана Ковачевић; Награда за глуму: Тања Јовановић за улогу Дорине; Награда за глумачку епизоду: Томислав Трифуновић за улогу господина Лојала и Полицајца.

Други светски рат провео је у Сједињеним Америчким Државама. Пише песме за збирку „Поноћни делија“. Побољева. У 51. години, дана 15. августа 1949. изненада умире у Вашингтону. Сахрањен је на гробљу у Сеновитом потоку у Вашингтону. Посмртни остаци Растка Петровића пренети су у Београд тек у јуну 1986. године, и сахрањени у породичну гробницу на Новом гробљу.

Босенбах (њем. Bosenbach) општина је у њемачкој савезној држави Рајна-Палатинат. Једно је од 98 општинских средишта округа Кузел. Према процјени из 2010. у општини је живјело 806 становника. Посједује регионалну шифру (AGS) 7336009.